text: Ung lesandi áhuga í at geva
text: #000001
text: Niðurstøðan av eini kanning, sum Martin Bogason Hansen úr Hoyvík hevur gjørt millum ung lesandi í Føroyum er, at stórur áhugi er fyri at geva, men at tað ikki er nóg mikið ljós varpað á hjálpararbeiði.
text: #000002
text: Visti tú, at fyri bert 220 kr. um mánaðin kanst tú bjarga einum barni úr fátækadømi? Við at geva 220 kr. um mánaðin kanst tú gjalda fyri skúlagongd, bøkur, klæðir, skógvar, læknahjálp og dagligar máltíðir til eitt smábarn í londum sum Pakistan og Senegal.
text: #000005
text: Hóast tað er lutfalsliga bíligt at hjálpa, velja bert 14% (23 av 162) av lesandi í Føroyum at geva til vælgerandi endamál. Men hví geva lesandi í Føroyum ikki til hjálpararbeiði?
  Hava lesandi í Føroyum áhuga fyri at geva til hjálpararbeiði?
text: #000006
text: Ígjøgnum eina net kanning vórðu 162 lesandi í Føroyum spurd um teirra áhuga fyri hjálpararbeiði. Í kanningini luttóku 49 dreingir og 113 gentur. 144 av luttakarunum vóru ímillum 15-20 ár, meðan 18 vóru yvir 20 ár. 131 búðu hjá foreldrunum/verjanum, meðan 31 búðu ikki hjá foreldrunum/verjanum. Tá tey vóru spurd, um tey brúktu nakað av sínari inntøku upp á hjálpararbeiði, sóu svarini soleiðis út:
text: #000007
text: Hóast tølini síggja keðilig og døpur út, er talan ikki um líkasælu. Tí tá tey 86%, sum í fyrstu atløgu viðgingu, at tey ikki góvu eitt oyra til hjálpararbeiði, vóru spurd, um tey høvdu áhuga fyri at geva, sóu svarini soleiðis út:
text: #000008
text: Við hesum hagtølunum kann tað sigast, at nógv fleiri enn tey, ið geva, hava áhuga fyri at geva.
text: #000009
text: Hví geva lesandi ikki til hjálpararbeiði?
text: #000010
text: Hagtølini vísa, at 38,8% av lesandi, sum ikki geva, hava áhuga fyri at geva, og heili 46% hava ein møguligan áhuga.
text: #000011
text: So hví geva lesandi í Føroyum ikki til hjálpararbeiði? Tey 86%, sum ikki geva, vóru spurd, hví tey ikki góvu. Svarini sóu soleiðis út:
text: #000012
text: -Eg prioriteri aðrar útreiðslur: 17,7% (25 av 139)
  -Eg havi ongantíð hugsað um tað fyrr: 26,2% (36 av 139)
  -Eg veit ikki hvar og hvussu eg gevi: 5,7% (8 av 139)
  -Eg síggi onga grund til at geva: 1,4% (2 av 139)
text: #000013
text: “Eg havi ongantíð hugsað um tað fyrr” fekk mest atkvøður. Nógv meta eisini, at tey ikki hava ráð, og onnur hava aðrar prioriteringar.
text: #000014
text: Tølini svara næstan sjálvi spurninginum “hví geva lesandi í Føroyum ikki til hjálpararbeiði?”. 38,8% av teimum, sum ikki geva, hava áhuga fyri at geva, meðan 46% hava ein møguligan áhuga. Tá tey vóru spurd, um hví tey ikki góvu, svaraði 26,2%, at tey høvdu ongantíð hugsað um tað fyrr, meðan 5,7% vistu ikki, hvar og hvussu tey góvu. Við hesum upplýsingum kann tað sigast, at tað er ein stórur áhugi fyri at geva, men tað er ikki varpað nokk av ljós á tað, sum so hevur viðført, at lesandi ikki eingongd hava hugsað um at geva.
text: #000015
text: So góði lesari, um tú sum fleiri í hesari kanningini, hevur áhuga fyri at geva, men ikki ert komin til tað av einari ella aðrari grund, les so víðari, eg skal vísa tær akkurát, hvussu tú gert! Kontakta Andreu Niclasen á email andrea@barnahjálp.fo ella á telefon +298 283456 og ger eina avtalu um fasta flyting. Tá avtalan er gjørd, tryggjar tú einum barni, sum annars einki hevði fingið, eitt virðiligt lív við skúlagongd, læknahjálp og dagligum máltíðum. Og tú fært eisini møguleikan at halda kontakt við barnið gjøgnum brøv.
  Um tú hevur spurningar, kanst tú kontakta Andreu Niclasen á email andrea@barnahjálp.fo ella á telefon +298 283456.
text: #000016
text: Greinin hevur áður staðið í lesarin.fo
text: #000018
text: Sorry, comments for this entry are closed at this time.
text: #000019
text: Jólagávur til børn í Nigeria
text: #000020